text: Kløften klar til rock - presset af Tinderbox
  25 juni 2015 kl. 16.30
  I dag begynder Kløften Festival i Haderslev - for første gang i mange år er der ikke udsolgt.
  
  Kløften Festival kæmper nemlig mod flere og større festivaler end tidligere. Det gælder North Side - og i særdeleshed den nyopfundne Tinderbox-festival, som suger mange festivalgængere og netop har valgt samme weekend som Kløften.
  Der er dog nogle mennesker, som stædigt holder ved den gamle frivillige festival her i Kløften. Blandt andre Morten Scheel, der på syvende år er frivillig hjælper i Haderslev.
  - Det er super god afveksling at være med her hvert år. Vi har et godt kammeratskab, fortæller han til TV SYD.
  Kløften Festival er 35 år gammel, og ikke færre end 8000 mennesker har købt billet til denne weekend.
  Hør både Morten Scheel og crew-boss Hansi Aastradsen fortælle om de sidste forberedelser. (Varighed: 2:07 min.)
  Dagens program på Kløften festival
  Kl. 18.00 DúnéKl. 20.15 KATOKl. 22.45 Dizzy Mizz Lizzy
  
  